b'\n_START_ARTICLE_\nSpolna usmerjenost\n_START_PARAGRAPH_\nSpolna usmerjenost ali spolna orientacija je pojem, ki se nana\xc5\xa1a na  posameznikov spolni nagon oz. na preferiran spol intimnih partnerjev. _NEWLINE_Najpogostej\xc5\xa1e oblika spolne usmerjenosti so heteroseksualnost (pozameznika spolno privla\xc4\x8dijo osebe nasprotnega spola), homoseksualnost (pozameznika spolno privla\xc4\x8dijo osebe istega spola) in biseksualnost (pozameznika spolno privla\xc4\x8dijo osebe obeh spolov). _NEWLINE_Poudariti je treba, da spolna usmerjenost zavzema ve\xc4\x8d kot samo strogi kontekst spolnega ob\xc4\x8devanja - spolna usmerjenost je identiteta, s katero se \xc4\x8dlovek poistoveti, se torej ozna\xc4\x8duje za homoseksualno/biseksualno/heteroseksualno usmerjenega. Od te oznake je odvisen sklop vedenj v odnosu do obeh spolov, ki zajema romanti\xc4\x8dne te\xc5\xbenje in fantazije, intimne \xc4\x8dustvene odnose, vedenje in dojemanje samega sebe v okviru dru\xc5\xbebe in v primerjavi z ostalimi ljudmi. _NEWLINE_Po Kinseyju je spolna orientacija fluidna in ne-binarna (torej zanika rigidno delitev ljudi na homoseksualce in heteroseksualce, marve\xc4\x8d uvaja 8 stopenj \xc4\x8dlove\xc5\xa1ke seksualnosti); glede na posameznikove izku\xc5\xa1nje in razvoj lahko variira in se spreminja. _NEWLINE_Na definicijo spolne usmerjenosti nerazdru\xc5\xbeljivo vpliva definicija spola. V na\xc5\xa1i kulturi je definicija spolov binarna, torej priznava obstoj samo dveh spolov: mo\xc5\xa1kega in \xc5\xbeenskega spola. Ta trditev je problemati\xc4\x8dna \xc5\xbee samo v biolo\xc5\xa1kem oziru, saj znanost bele\xc5\xbei primere ljudi z dvoumnimi spolnimi znaki (npr. genitalijami), poleg tega pa ne dopu\xc5\xa1\xc4\x8da prostora za samo-identifikacijo._NEWLINE_Spolne usmerjenosti ne moremo dolo\xc4\x8diti druga\xc4\x8de, kot na podlagi spolne identitete - po vsem svetu najdemo ljudi, ki spadajo pod krovni izraz transspolnost (trans-gender). V sloven\xc5\xa1\xc4\x8dino je to slab\xc5\xa1e prevedljivo, saj uporabljamo besedo spol tako za angle\xc5\xa1ki sex (biolo\xc5\xa1ka komponenta spola \xe2\x80\x93 genitalije, kromosomi ...) kot za gender (dru\xc5\xbebena komponenta spola, ki vklju\xc4\x8duje dru\xc5\xbebene vloge, pri\xc4\x8dakovanja, interese in samo-do\xc5\xbeivljanje vsakega posameznika kot mo\xc5\xa1kega, \xc5\xbeensko ali tretji spol)._NEWLINE_V okviru seksologije je bilo uvedeno mnogo klasifikacij spolnih orientacij, med katerimi so pogoste \xc5\xa1e aseksualnost, avtoseksualnost in  panseksualnost.'